спроведување во рамки на дозволените временски рокови. Институциите вклучени во спроведувањето на ИПА сè уште го немат потребниот административен капацитет за апсорбирање на достапните фондови на ЕУ и за обезбедување на ефикасно и ефективно управување. Мотивацијата, задржувањето на персоналот и условите за работа остануваат проблем. Капацитетот за програмирање и подготовка на проекти треба дополнително да се подобри. Развојот на зрели проекти треба да се заврши, со цел да се ублажи зголемувањето на ризикот од непосветеност и враќање на средствата. Постапките за управување со следење и евалуација , што се употребуваат во рамки на редовните секторски комитети за следење на ИПА, беа подобрени и се разви добар учинок на спроведувањето. Информативниот систем за управување треба целосно да се искористи. Треба повеќе да се направи за да се обезбеди дека се постапува по препораките за евалуација, проектите и програмските индикатори и дека резултатите се одржливи. Комуникацијата и видливоста на ИПА треба да се подобри.

Административниот капацитет во областа на финансиското управување, контрола и ревизија треба дополнително да се подобри ( види Поглавје 32 - Финансиска контрола ). Треба да се направат напори за понатамошно зајакнување на финансиското управување, ревизијата и постапките за контрола преку подобрувања на оперативните структури. Земјата треба и понатаму да го развива својот капацитет во оваа област, со цел да се обезбеди стабилно финансиско управување со средствата од ЕУ.

#### Заклучок

Постигнат е ограничен напредок во областа на регионалната политика и координацијата на структурните инструменти. Продолжува загриженоста околу функционирањето на децентрализираниот систем за спроведување како целина. Ако проблемите не се решат итно, ризикот од непосветеност на фондовите на ЕУ понатаму ќе се зголемува. Поголеми напори се потребни за да се обезбеди дека постапките за јавни набавки вклучуваат средства на ЕУ се спроведуваат правилно и во рамки на пропишаните временски рокови. Севкупно, подготовките во оваа област се умерено напреднати.

### 4.23. Поглавје 23: Правосудство и фундаментални права

#### Судски систем

Главните реформи во оваа област во најголем дел веќе се завршени, но потребни се подобрувања за да се обезбеди правилна примена на европските стандарди кои се однесуваат на независноста и квалитетот на правдата.

Сè уште не е решено прашањето за недостатоците во сегашниот систем на кариера на судиите и покрај потенцијалната закана што тие ја претставуваат за независноста на судиите. Сигурноста на работното место треба да биде посилно заштитена со измена на законодавството во врска со дисциплината и разрешувањето, кое е премногу комплексно и недоволно прецизно и предвидливо. Практиката на Судскиот совет во врска со дисциплинските постапки и постапките за разрешување треба да биде попропорционална и потранспарентна. Кон прашањето за слабите резултати на судиите треба да се пристапи првенствено преку корективни мерки, како што се подобрувања во организацијата и обуки, отколку разрешување. Разрешувањето треба да се ограничи на сериозно и константно несовесно однесување во работата и треба да се применува само откако претходно ќе бидат изречени поблаги дисциплински казни, како што се предупредувања и намалувања на платите, кои ретко се користат во моментов.

Во поглед на непристрасноста , одредбите во врска со конфликт на интереси кои се содржани во законите за граѓанска и кривична постапка продолжуваат да функционираат непречено. Судиите во Основните и Апелациони судови поднесоа 2 419 барања за да се изземат од случаи на потенцијални конфликти на интереси, од кои 1 818 беа прифатени. Судскиот совет добил 77 жалби од странки кои упатуваат на пристрасни судски постапки, но, ниту една не била доволно добро основана за да се активира дисциплинска постапка. Постојат и жалби за индиректно

38